D aferdis agejdan deg ungal acku d nutni i ixeddmen tigawin, fell-asen i d-ḍran ineḍruyen n taḥkayt. Awadem ur yezmir ara ad yili kan d amdan. Yezmer ad yili d aɣersiw, d taɣawsa neɣ d aḥulfu. Iwudam deg ungal nezmer ad ten-bḍu d taggayin, llan iwudam igejdanen d nutni i yettilin seg tazwara n taḥkayt almi d taggara, fell-asen i tebna taḥkayt; llan iwudam inadayen, s umata yal mi nleḥḥu deg tɣuri n taḥkayt ttruḥun neɣ ttmettaten.